Bergqvistová zlepšila vlani halový svetový rekord výkonom 208 cm, ale v tejto sezóne ideálnu formu len hľadá. "Nemám potrebnú silu a pružnosť v členkoch. Nemám istotu, že som schopná skočiť 197 - 198 cm, a tak môj štart na ME nemá zmysel," vysvetlila majsterka sveta z Helsínk 2005.
Blysli sa iné dve výškarské švédske hviezdy. Olympijský víťaz Stefan Holm si vybojoval domáci titul výkonom 238 cm a rovnaký dosiahol aj druhý v poradí 22-ročný Linus Thörnblad. Lepší bol v tomto roku iba Rus Ivan Uchov s 239 cm.